8 Zɔhane ati bɛdabɛ mɔɔ bɛ nee Kelaese Gyisɛse le ko la ɛnli fɔlɛ.2 Ɔluakɛ sunsum ne mɛla ne mɔɔ maa ngoane wɔ Kelaese Gyisɛse anu la ɛlie bɛ+ ɛvi ɛtane nee ewule mɛla ne abo.3 Mɔɔ Mɛla ne angola anyɛ+ ɔluakɛ nwonane ne maanle ɔyɛle bɛtɛɛ la,+ Nyamenle yɛle; yemɔ a le kɛ ɔzoanle ɔ Ra ne+ kɛ nwonane mɔɔ ɛtane ɛha ye la+ ɔmaanle ɔyele ɛtane ɔvile ɛkɛ ne kɛ ɔfa yeabua ɛtane fɔlɛ wɔ nwonane nu,4 amaa yɛdayɛ mɔɔ yɛnlua nwonane nu, emomu yɛlua sunsum nu la,+ ayɛ ninyɛne tenlene ne mɔɔ Mɛla ne kpondɛ kɛ yɛyɛ la.+5 Ɔluakɛ bɛdabɛ mɔɔ bɛde aze wɔ nwonane nu la adwenle wɔ nwonane nu ninyɛne zo,+ noko bɛdabɛ mɔɔ bɛde aze wɔ sunsum nu la adwenle wɔ sunsum nu ninyɛne zo.+6 Ɔluakɛ adwenle mɔɔ gyi nwonane nu ninyɛne zo la wie ewule nu,+ noko adwenle mɔɔ gyi sunsum nu ninyɛne zo la wie ngoane nee anzodwolɛ nu;+7 ɔboalekɛ adwenle mɔɔ gyi nwonane nu ninyɛne zo la maa bɛyɛ Nyamenle kpɔvolɛ,+ ɔluakɛ ɔnli Nyamenle mɛla ne azo, na nɔhalɛ nu, ɔnrɛhola ɔnrɛyɛ zɔ bɔbɔ.8 Yemɔti bɛdabɛ mɔɔ bɛde aze wɔ nwonane nu la ɛngola ɛnzɔ Nyamenle anye.9 Noko bɛmɛ, saa Nyamenle sunsum ne de bɛ nu amgba a, ɛnee bɛnde aze wɔ nwonane nu, emomu bɛde aze wɔ sunsum nu.+ Noko saa awie ɛnlɛ Kelaese sunsum ne a, sonla zɛhae ɛnle ye ɛdeɛ.10 Na saa Kelaese nee bɛ le ko a,+ ɛnee ɛtane ti sonlabaka ne ɛwu, noko tenleneyɛlɛ ti sunsum ne le ngoane.11 Na saa mɔɔ dwazole Gyisɛse vile mowuamra anu la sunsum ne de bɛ nu a, mɔɔ dwazole Kelaese Gyisɛse vile mowuamra anu la+ bamaa bɛ sonlabaka ne mɔɔ wu la noko ngoane+ ɔlua ye sunsum ne mɔɔ de bɛ nu la azo.12 Ɔti mediema, ɛzonlelilɛ la yɛ nwo zo, noko yɛnli ɛzonle wɔ nwonane nu kɛ yɛtɛnla aze yɛamaa nwonane ne;+13 ɔluakɛ saa bɛtɛnla aze bɛmaa nwonane ne a, bɛbawu; na saa bɛdua sunsum ne moalɛ zo bɛku nwonane ne nyɛleɛ ne mɔ a,+ bɛbadɛnla ngoane nu.+14 Na bɛdabɛ mɔɔ Nyamenle sunsum ne kile bɛ adenle la amuala le Nyamenle amra amgba.+15 Ɔluakɛ bɛannyia akɛlɛyɛlɛ sunsum ne mɔɔ maa ɛzulolɛ ka bɛ la bieko, emomu bɛnyianle sunsum ne mɔɔ maa bɛfa bɛ bɛyɛ mralɛ la, sunsum ɛhye maa yɛtea nu kɛ: “Abba,* Egya!”+16 Sunsum mumua ne nee yɛ sunsum ne di daselɛ+ kɛ yɛle Nyamenle amra.+17 Na saa yɛle mralɛ a, ɛnee noko yɛle koliagyama—nɔhalɛ nu, yɛle koliagyama yɛmaa Nyamenle, na yɛ nee Kelaese bali agya+—saa yɛ nee ye bɔ nu nwu amaneɛ a,+ yɛ nee ye bɛabɔ nu anyia anyunlunyia.+18 Na menwu kɛ amaneɛ mɔɔ yɛlɛnwu ye kɛkala la, saa yɛfa yɛtoto anyunlunyia ne mɔɔ bɛbala ye ali wɔ yɛ nu la anwo a, ɔnle ɛhwee.+19 Ɔluakɛ abɔdeɛ ne anye la ɛlɛkendɛ ɛsesebɛ kɛ bɛbala Nyamenle amra ne mɔ ali.+20 Ɔboalekɛ bɛvale abɔdeɛ ne bɛwulale debie mgbane bo,+ noko tɛ ɔdaye ye ɛhulolɛ zo ɔ, emomu ɔlua ahenle mɔɔ vale wulale ɛkɛ ne la anwo zo, wɔ anyelazo nu21 kɛ bɛbaye abɔdeɛ mumua ne+ noko bɛavi ɛkpɔlɔlɛ akɛlɛzonlenlɛ bo na yeanyia anyunlunyia fanwodi ne mɔɔ Nyamenle amra lɛ la bie.22 Na yɛze kɛ abɔdeɛ muala kɔ zo kponle yɛɛ bɛli nyane too yeradwu ɛnɛ.23 Tɛ yemɔ angome, emomu yɛdayɛ mɔɔ yɛlɛ ma mɔɔ limoa, mɔɔ le sunsum ne la noko, ɛhɛe, yɛdayɛ noko yɛkponle wɔ yɛ nu+ wɔ mekɛ mɔɔ yɛlɛkendɛ ɛsesebɛ kɛ bɛkɛva yɛ bɛkɛyɛ mralɛ,+ kɛ bɛbalua ɛkpɔnedeɛ ne azo bɛalie yɛ bɛavi yɛ sonlabaka ne anu la.24 Na bɛliele yɛ wɔ anyelazo ɛhye anu; noko anyelazo mɔɔ bɛ nye dua ye la ɛnle anyelazo, na saa sonla nye dua debie a, ɔfa ɔ nye ɔto zo ɔ?25 Noko saa yɛ nye la mɔɔ yɛnnwu ye la azo a,+ yɛkɔ zo yɛgyinla kpundii yɛkendɛ ye ɛsesebɛ.+26 Zɔhane ala a sunsum ne boa yɛ wɔ yɛ bɛtɛɛyɛlɛ nu a;+ ɔluakɛ mɔɔ ɔwɔ kɛ yɛyɛ nwolɛ asɔne kɛ mɔɔ ɔhyia kɛ yɛyɛ la yɛnze, noko sunsum ne sɛlɛ maa yɛ wɔ ɛkponlenlɛ mɔɔ ɛnvinde* yɛ nloa la anwo.27 Noko ahenle mɔɔ neɛnlea ahonle nu+ la ze mɔɔ sunsum ne kpondɛ la, ɔluakɛ ɔlɛsɛlɛ yeamaa nwuanzanwuanzama ne kɛ mɔɔ Nyamenle ɛhulolɛdeɛ ne de la.28 Yɛze kɛ Nyamenle maa ye gyima muala ka bɔ nu di boa bɛdabɛ mɔɔ bɛkulo Nyamenle la, bɛdabɛ mɔɔ bɛvɛlɛ bɛ kɛ mɔɔ ye bodane ne de la;+29 ɔluakɛ bɛdabɛ mɔɔ ɔlimoale ɔliele bɛ ɔdole nu la, eza ɔyele bɛ ɔziele ɛkɛ ne kɛ bɛbayɛ ɔ Ra ne sɔhovolɛ,+ amaa yeayɛ mediema dɔɔnwo ne+ anu belamunli ralɛ.+30 Bieko, bɛdabɛ mɔɔ ɔyele bɛ ɔziele ɛkɛ ne+ la a eza ɔvɛlɛle bɛ a;+ yɛɛ bɛdabɛ mɔɔ ɔvɛlɛle bɛ la a eza ɔbule bɛ tenlenema a.+ Awieleɛ bɔkɔɔ ne, bɛdabɛ mɔɔ ɔbule bɛ tenlenema la a eza ɔwulale bɛ anyunlunyia a.+31 Akee duzu a yɛbaha ye wɔ ninyɛne ɛhye mɔ anwo a? Saa Nyamenle wɔ yɛ afoa a, nwane a baho atia yɛ a?+32 Kɛ mɔɔ yeanva ɔ Ra ne bɔbɔ yeambɔ yɛ abokɛ na ɔvale ye ɔmaanle yɛ muala la,+ asoo ɔnrɛva ninyɛne mɔɔ ɛha la amuala ɔnrɛboka ɔ nwo ɔnrɛmaa yɛ ɔ?33 Nwane a kɛbɔ bɛdabɛ mɔɔ Nyamenle ɛkpa bɛ la somolɛ a?+ Nyamenle a le Ahenle mɔɔ bua bɛ benle a.+34 Nwane a babua bɛ fɔlɛ a? Kelaese Gyisɛse a wule a, ɛhɛe, mɔɔ tɛla ɛhye la, yemɔ a bɛdwazole ye a, yemɔ a ɔde Nyamenle asa fema zo+ na eza ɔsɛlɛ ɔmaa yɛ a.+35 Nwane a kɛhwe yɛ kɛvi Kelaese ɛlɔlɛ ne anwo a?+ Asoo anwongyelelɛ anzɛɛ amaneɛnwunlɛ anzɛɛ kpɔdekpɔdeyɛlɛ anzɛɛ ɛhɔne anzɛɛ yɛ nwo mɔɔ da zo anzɛɛ esiane anzɛɛ konle dadeɛ?+36 Kɛ mɔɔ bɛhɛlɛ ala la: “Ɛdawɔ ti bɛku yɛ dahuu; bɛbu yɛ kɛ mboane mɔɔ bɛkahu bɛ la.”+37 Noko, wɔ ninyɛne ɛhye mɔ kɔsɔɔti anu, yɛdua ahenle mɔɔ hulole yɛ la anwo zo yɛdi konim bɔkɔɔ.+38 Na medie medi kɛ ewule anzɛɛ ngoane anzɛɛ anwumabɔvolɛma anzɛɛ arane anzɛɛ ninyɛne mɔɔ wɔ ɛkɛ ne kɛkala anzɛɛ mɔɔ bara anzɛɛ tumi+39 anzɛɛ debie mɔɔ wɔ anwuma anzɛɛ mɔɔ wɔ aze anzɛɛ abɔdeɛ gyɛne biala ɛnrɛhola ɛnrɛhwe yɛ ɛnrɛvi Nyamenle ɛlɔlɛ ne mɔɔ wɔ yɛ Awulae Kelaese Gyisɛse anu la anwo.
twi_Latn